2023 5 3
LT
Europos Sąjungos oficialusis leidinys
C 156/31
Paraiškos įregistruoti pavadinimą paskelbimas pagal Europos Parlamento ir Tarybos reglamento (ES) Nr.
1151/2012 dėl žemės ūkio produktų ir maisto produktų kokybės sistemų 50 straipsnio 2 dalies a punktą (2023/C 156/06)
Šiuo paskelbimu suteikiama teisė pareikšti prieštaravimą paraiškai pagal Europos Parlamento ir Tarybos reglamento (ES) Nr.
1151/2012 (1) 51 straipsnį per tris mėnesius nuo šio paskelbimo.
BENDRASIS DOKUMENTAS
„Sidra da Madeira“ ES Nr.
PGI-PT-02641 — 14.10.2020 SKVN ( ) SGN (X ) 1.
Pavadinimas (-ai) „Sidra da Madeira“
2.
Valstybė narė arba trečioji šalis Portugalija
3.
Žemės ūkio produkto arba maisto produkto aprašymas
3.1.
Produkto rūšis 1.8. klasė.
Kiti Sutarties I priede išvardyti produktai (prieskoniai ir kt.)
3.2.
Produkto, kurio pavadinimas nurodytas 1 punkte, aprašymas „Sidra da Madeira“ – gėrimas, gaunamas fermentuojant natūralias sultis, išspaustas iš šviežių tradicinių ir kitų obuolių („Malus domestica Borkh.“) vaisių, o kartais tik Madeiros saloje auginamų obuolių ir kriaušių („Pyrus communis L.“) mišinių.
Jis gaminamas taikant tradicinius arba specifinius salos gamybos metodus.
Tai natūralus sidras, gaminamas tik fermentuojant sultis, gautas pjaunant, malant, smulkinant ir spaudžiant vietoje išaugintus obuolius ir kartais kriaušes, o tai reiškia, kad cukraus ir anglies dioksido kiekis yra grynai endogeninės kilmės.
Jis taip pat egzistuoja kaip gazuotas natūralus sidras, kuris, pridėjus anglies dioksido, visiškai arba iš dalies putotų.
Apskritai jis pasižymi šiomis savybėmis: minimali alkoholio koncentracija – 5 % (tūrio procentais 20 °C temperatūroje); fermentuojamų cukrų kiekis mažesnis kaip 15 g/l; mažiausias bendrasis rūgštingumas (išreikštas obuolių rūgštimi) – 3 g/l ir ne daugiau kaip 10 g/l; didžiausias lakusis rūgštingumas (išreikštas acto rūgštimi) – 1,8 g/l, o didžiausias bendras sieros dioksido kiekis (išreikštas SO2) – 200 mg/l.
Priklausomai nuo naudojamų vaisių rūšių ir veislių derinio, „Sidra da Madeira“ spalva yra ryški citrinų geltonumo arba šiaudų geltonumo spalvos, su oranžiniais atspalviais, skaidri, jei filtruota, arba su tam tikromis nuosėdomis, jei nefiltruota.
Jis pasižymi gaiviu, autentišku aromatu, atspindinčiu vidutinio arba stipraus intensyvumo vaisių aromatą su ryškiu žalių obuolių, prinokusių obuolių, svarainių ir (arba) citrusinių vaisių pokvapiu, sudarančiu subalansuotą, harmoningą, malonią visumą.
(1) OL L 343, 2012 12 14, p. 1.